บอมบ์ แอท แทร็ค

**บอมบ์ แอท แทร็ค** (อังกฤษ : Bomb At Track) เป็นวงดนตรีนูเมทัลและแร็ปเมทัลสัญชาติไทย ที่มาจากวงการเพลงใต้ดิน ก่อตั้งขึ้นในปี พ.ศ. 2558 โดยกลุ่มนักศึกษาจากวิทยาลัยดุริยางคศิลป์ มหาวิทยาลัยมหิดล และ คณะดุริยางคศาสตร์ มหาวิทยาลัยศิลปากร โดยวงนี้จะนำเสนอเพลงที่จะสื่อไปถึงปัญหาทางด้านการเมือง ด้านสังคมต่างๆ เหตุการณ์ต่างๆ ในเนื้อหาที่มีการเสียดสี การวิพากษ์วิจารณ์ในเชิงทางลบรุนแรง

## ประวัติ
### จุดเริ่มต้น
จุดเริ่มต้นของวงนั้น เกิดมาจากกลุ่มเพื่อนนักศึกษาจากวิทยาลัยดุริยางคศิลป์ มหาวิทยาลัยมหิดล ซึ่งประกอบไปด้วย เต้ (นักร้องนำ) , เมษ (มือกีตาร์) , ข้น (มือเบส) และ นิล (มือกลอง) ที่มีความชอบแนวเพลงคล้ายๆกัน จึงมีการรวมวงเพื่อทางเฉพาะกิจ และทางวงก็ได้มีโอกาสไปเล่น**โคฟเวอร์** (*Cover*) ที่ The Rock Pub แต่วันที่ไปเล่นนั้น ทางเมษ (มือกีตาร์) นั้นได้ติดภารกิจจึงมีการชวนปุ้ย (มือกีตาร์) เพื่อนสมัยมัธยมที่เรียนอยู่ที่คณะดุริยางค์ศาสตร์มหาวิทยาลัยศิลปากร มาเล่นแทนเมษ

หลังจากที่ได้เล่นกันไปนั้น ทางวงได้มีความคิดที่อยากจะรวมวงกันเป็นจริงเป็นจัง อยากจะทำเพลงที่เนื้อหาจะเล่าถึงปัญหาสังคม สะท้อนความเป็นอยู่ของประชาชนในประเทศไทย จึงมีการตั้งวง และได้ออกมาทำเพลง ในนาม *Bomb At Track* (**บอมบ์ แอท แทร็ค**)

โดยชื่อ Bomb At Track นั้นเกิดมาจากที่ทางวงนั้นอยากได้ชื่อ 3 พยางค์ และแล้วก็ได้ไปสะดุดกับชื่อหนัง *[[:en:Bomb The System|Bomb The System]]* จึงมีการเปิด พจนานุกรม จนไปเจอกับคำว่า *Bomb Attack* (**การโจมตี**) จึงได้มีการเปลี่ยนคำเป็น Bomb At Track

### EP อัลบั้มแรก และ อัลบั้มเต็ม
หลังจากที่ทางวงได้ร่วมกันตั้งวงนั้น ทางวงจึงได้แต่งเพลง ทำอัลบั้ม EP ออกมาในนาม **Bomb At Track** และตัดสินใจปล่อยซิงเกิ้ลเพลงแรกออกมา ในปี พ.ศ. 2559 เพลง *"อำนาจเจริญ* **(PowerFul)"** โดยตัวเพลงนั้นจะมีเนื้อหาที่เสียดสี พูดถึงสังคมที่ไม่ยุติธรรม จนเกิดเป็นกระแสไวรัลให้มีความสนใจขึ้นมา และหลังจากนั้นก็ได้ปล่อยซิงเกิ้ลอื่นต่อๆกันมา อย่างเช่น *ฆาตกรคีย์บอร์ด* **(Trolls)** , *เดนมนุษย์* **(Trash)** , *สันติภาพ* **(Peace)** และ *โจรในเครื่องแบบ* **(Mugger)**

ซึ่งด้วยความที่เพลงของทางวงนั้น มันก็ตอบโจทย์กับทางค่ายและผู้บริหารอย่าง ดาโน่ – ดนัย สินธุศักดิ์ ทางวงก็เลยได้เซ็นสัญญากับค่าย เวย์เฟอร์เรคคอร์ดส (Wayfer Records) และก็ได้ปล่อยอัลบั้มเต็มอย่าง *White* ออกมาในปี พ.ศ. 2562 ที่จะมีเพลงที่ได้ออกซิงเกิ้ลเป็นที่รู้จักในกลุ่มคนฟังอย่าง *คำตอบ*, *เจ้าหน้าที่*, *ฉวย*, *พ่อใหญ่*, *จด*, *ถ้าไม่ได้ยินก็ต้องตะโกน* เป็นต้น

ช่วงภายในเดือน สิงหาคม พ.ศ. 2562 ทาง Rithead ได้จัดคอนเสิร์ตใหญ่ให้กับทางวงภายในชื่อ *"ถ้าไม่ได้ยินก็ต้องตะโกน Bomb At Track Concert"* เมื่อวันที่ 3 สิงหาคม พ.ศ. 2562 ที่ วอยซ์สเปซ (Voice Space) ซึ่งเป็นคอนเสิร์ตใหญ่ และเป็นคอนเสิร์ตแรกของวงที่มีการจัดขึ้นเป็นของตัวเอง

### เข้าสู่ [[จีนี่ เรคคอร์ด|จีนี่ เรคคอร์ดส]] [[จีนี่ เรคคอร์ด|(Genie Records)]]
พอเมื่อพวกเขาได้ทำวงกันมาสักพัก หลังจากนั้นพวกเขาทั้ง 5 คนก็ได้เรียนมหาวิทยาลัยกันจนจบ ทางวงก็เริ่มมีความคิดว่าควรเข้าค่ายเพลงเพื่อจัดการการทำงานให้เป็นระบบระเบียบมากขึ้น ซึ่งทางวงก็ได้ปรึกษากับ สอง Paradox ถึงการทำงานในค่ายเพลงนี้จนได้มีโอกาสเข้ามาพูดคุยกับทีมงานทางค่ายเพลงอย่าง จีนี่ เรคคอร์ดส (genie records) ถึงเรื่องเส้นทางและมุมมองต่างๆ ในการทำเพลง แต่ก็สรุปได้ว่า มุมมองในการทำเพลงของทั้ง 2 ฝั่งนั้นค่อนข้างเป็นไปในทิศทางเดียวกัน ทางวงจึงย้ายค่ายและได้เซ็นสัญญากับค่ายใหม่ ภายในปี พ.ศ. 2564

และได้ออกอัลบั้มเต็ม ชุดที่ 2 *Bomb The System* ที่มีเพลงเป็นที่รู้จักอย่าง *บ้ายอ* **(''Narcissist'')** , *คำสั่ง* *(*'Bootlicker**)'' , ''เด็กเอ๋ยเด็กดี'' , ''จำ'' **(*Remember*)** ,  ''แค่เรื่องเล่า'' **(*After All*)** และ ''ช่วงเปลี่ยนผ่าน'' **(*Coming of Age*)** เป็นต้นและยังมีการจัดคอนเสิร์ตเพื่อเปิดอัลบั้มอีกด้วย                                     ต่อมาในปี พ.ศ. 2568 บอมบ์ แอท แทร็ค ได้ลาออก และ หมดสัญญาจากค่าย จีนี่เรคคอร์ด ในวันที่ 24 กรกฏาคม พ.ศ. 2568 ได้เป็นศิลปินอิสระ

== สมาชิก ==
=== สมาชิกหลัก ===
* [[วงศกร เตมายัง]] (เต้) – [[ร้องนำ]] แร็ป เกิดวันที่ 29 กันยายน พ.ศ. 2538 เกิดที่ [[อำเภอธาตุพนม]] จังหวัด[[จังหวัดนครพนม|นครพนม]] (พ.ศ. 2558–ปัจจุบัน)
* [[ภควรรษ ประเสริฐศักดิ์]] (เมษ) – [[กีตาร์|กีตาร์ลีด]] (โซโล่) เกิดวันที่ 28 กุมภาพันธ์ พ.ศ. 2538 เกิดที่ อำเภอ[[อำเภอเมืองนครพนม|เมืองนครพนม]] จังหวัด[[จังหวัดนครพนม|นครพนม]] (พ.ศ. 2558–ปัจจุบัน)
* [[ศาสตร์ พรมุณีสุนทร]] (ข้น) – [[กีตาร์เบส]] เกิดวันที่ 22 ธันวาคม พ.ศ. 2537 เกิดที่ อำเภอ[[อำเภอพนมทวน|พนมทวน]] จังหวัด[[จังหวัดกาญจนบุรี|กาญจนบุรี]] (พ.ศ. 2558–ปัจจุบัน)
* [[สิรภพ เลิศชวลิต]] (นิล) – [[กลอง]] เกิดวันที่ 3 มกราคม พ.ศ. 2538 เกิดที่ อำเภอ[[อำเภอไชยวาน|ไชยวาน]] จังหวัด[[จังหวัดอุดรธานี|อุดรธานี]] (พ.ศ. 2558–ปัจจุบัน)
* [[ปราชญานนท์ ยุงกลาง]] (ปุ้ย) – กีตาร์ (ริทึ่ม) ร้องนำ เกิดวันที่ 30 ธันวาคม พ.ศ. 2537 เกิดที่ เขต[[เขตบางรัก|บางรัก]] จังหวัด[[กรุงเทพมหานคร]] (พ.ศ. 2558–ปัจจุบัน)

== ผลงาน ==

=== สตูดิโออัลบั้ม ===
บอมบ์ แอท แทร็ค ออกสตูดิโออัลบั้มออกมาทั้งหมด 2 ชุด

=== อีพีอัลบั้ม ===
บอมบ์ แอท แทร็ค ออกอีพีอัลบั้มมาทั้งหมด 2 ชุด
}
|-
!**1317**
***(Re-Recorded from***
***Bomb At Track EP Album)**'
|
* ออกจำหน่าย: *กันยายน พ.ศ. 2568''
* สังกัด: อิสระ
* รูปแบบ: แผ่นซีดี
|
|}
### ผลงานอื่นๆ
* ไม่รู้
* เสือกทำไม (Original ดาจิม)
* Destroy Babylon (Original Srirajah Rockers)
* ทรงอย่างBAT (Original Paper Planes)
* หมดเวลาแล้วครับพี่ (Ticking Time Bomb)
* Bat is not label

### นักร้องร่วมและนักร้องรับเชิญ
* ทำเป็นเล่น (ร่วมกับ Potato)

## คอนเสิร์ต
### คอนเสิร์ตใหญ่ / คอนเสิร์ตเดี่ยว
* ถ้าไม่ได้ยินก็ต้องตะโกน (Bomb At Track Concert) – (3 สิงหาคม พ.ศ. 2562) ที่ Voice Space

*TRULY X Bomb at Track Presented By TRULY BANGCOCK NOISE – (11 มีนาคม พ.ศ. 2566) ที่ Mr. Fox Live House

* Bat Is No Label Concert - (14 พฤศจิกายน พ.ศ. 2568) ที่ Melt Livehouse

## อ้างอิง

## แหล่งข้อมูลอื่น
* 
* 

หมวดหมู่:กลุ่มดนตรีไทยในยุค 2010
หมวดหมู่:กลุ่มดนตรีเฮฟวีเมทัลสัญชาติไทย
หมวดหมู่:กลุ่มดนตรีออลเทอร์นาทิฟร็อกสัญชาติไทย
หมวดหมู่:กลุ่มดนตรีที่ก่อตั้งในปี พ.ศ. 2558
หมวดหมู่:กลุ่มดนตรีร็อกสัญชาติไทย
หมวดหมู่:ศิลปินสังกัดจีนี่เรคอร์ดส